projecte-aina/catalan_government_crawling huggingface dataset:
La present convocatòria d'ajuts de l'Euroregió té per objectius:
Aquesta acció està finançada pel Departament de Cultura de la Generalitat de Catalunya, per la Conselleria de Cultura, Participació i Esports del Govern de les Illes Balears i pel Consell Regional d'Occitània.
Els projectes que optin a les subvencions han de comptar amb tres socis, un de cada regió.
Són elegibles entitats culturals de Catalunya, de les Illes Balears i d'Occitània.
Una entitat d'un altre territori pot ser membre associat del projecte, però no rebrà cap finançament..
La convocatòria està oberta tant a projectes de dimensió estrictament euroregional com a projectes que volen adquirir una dimensió i projecció europees, candidats potencials a rebre finançament europeu.
Són elegibles les activitats de creació, de producció, de desenvolupament, de difusió, de conservació i de restauració de béns i serveis que incorporin una expressió artística, així com intercanvis culturals o qualsevol altra expressió creativa.
Així mateix, també són elegibles totes les tasques relacionades amb les activitats, com ara la formació i la gestió inherents a aquestes.
La convocatòria preveu dues fases.
En la primera, els candidats hauran de presentar una precandidatura senzilla (descripció general, diagnòstic, objectius, resultats esperats, accions previstes, partenariat, pressupost).
Els candidats que passin a la segona fase hauran de presentar la proposta completa, amb una descripció detallada del projecte i la presentació de documents oficials.
A més a més, en l'edició d'enguany també s'han programat dos tallers de coaching per tal que els candidats seleccionats en la primera fase puguin elaborar la seva proposta amb el màxim d'elements possibles.
Els tallers es duran a terme durant la setmana del 8 de juliol.
Per contribuir a la difusió d'aquesta convocatòria, l'Euroregió presentarà les subvencions culturals a projectes euroregionals i europeus a les ciutats de Carcassona (26 d'abril), Barcelona (3 de maig) i Palma (15 de maig).
L'Agència Executiva en l'àmbit Educatiu, Audiovisual i Cultural (EACEA) de la Comissió Europea publica la convocatòria que proporcionarà finançament per desplegar Voluntaris d'Ajuda de la UE en suport d'accions que donin suport i complementin la prestació d'ajuda humanitària a països tercers, accions que tenen com a objectiu millorar la resiliència de comunitats vulnerables i afectades per catàstrofes alhora que pretenen vincular l'ajuda d'emergència, la rehabilitació i el desenvolupament.
EU Aid Volunteers és una iniciativa de la Comissió Europea que ofereix la oportunitat a voluntaris i organitzacions de participar en projectes d'ajuda humanitària a diferents països del món.
L'objectiu principal és recuperar i desenvolupar aquelles comunitats afectades per desastres diversos.
El desplegament, les pràctiques de l'aprenentatge i les oportunitats de voluntariat en línia contribuiran a:
S'espera que les activitats finançades en el marc d'aquesta convocatòria obtinguin els següents resultats:
Abans de presentar una sol·licitud electrònica, tots els membres dels consorcis que actuïn com a organitzacions d'enviament o d'acollida de voluntaris, entre elles les entitats afiliades que tinguin un vincle jurídic o de capital amb organitzacions d'enviament certificades, hauran d'estar certificats o haver sol·licitat una certificació conforme a la Iniciativa Voluntaris d'Ajuda de la UE, com a molt tard el 13 de maig del 2019.
El programa està dirigit a ciutadans de la UE i residents de llarga duració majors de 18 anys així com organitzacions, les quals se centraran en l'enviament i l'acollida dels voluntaris als països de destí.
Els candidats a voluntaris podran ser:
Pressupost: 10M€ (remuneració individual segons el país de destí) | Data límit: 13/06/2019
El Comitè de Direcció del Programa Interreg MED ha seleccionat 25 projectes dels 91 elegibles, 8 dels quals són catalans, per passar a la segona fase de la tercera convocatòria de l'Interreg Med.
Del 2 de maig al 27 de juny, s'obrirà una nova fase de sol·licitud on els projectes preseleccionats hauran de validar el formulari de sol·licitud.
Els candidats tindran fins l'11 de juliol per presentar els annexos obligatoris.
Un cop presentats, els projectes es seleccionaran en base a un control administratiu i d'elegibilitat, així com a una avaluació qualitativa de la seva proposta.
Els resultats de la prova d'elegibilitat es faran públics a meitats de juliol, mentre que els resultats de l'avaluació qualitativa, que permetran l'aprovació definitiva dels projectes, no es publicaran fins a finals d'octubre del mateix any.
Els candidats seleccionats han estat convidats a un seminari per obtenir suport per a la fase de sol·licitud completa, consistent en una sessió plenària i reunions bilaterals per a cada sol·licitant.
Aquest seminari tindrà lloc proper 16 de maig a Marsella.
Els projectes catalans que han estat admesos per passar a la segona fase són els següents:
El Departament d'Agricultura, Ramaderia, Pesca i Alimentació (DARP) ha exposat el model de dades obertes de la Política Agrària Comuna (PAC) en un Seminari organitzat per la Comissió Europea a Valladolid durant el passat 10 i 11 d'abril.
El DARP ha presentat davant 184 representants de diferents països, de diferents responsables de la Comissió Europea, i de diversos centres tecnològics i universitats, la difusió i l'accés lliure i gratuït de les dades obtingudes durant la gestió dels ajuts de la PAC.
El Seminari ha estat organitzat per la Comissió Europea i el Fons Espanyol de Garantia Agrària (FEGA) i s'hi ha compartit i debatut diferents experiències relatives a la utilització de les noves tecnologies en la PAC.
El DARP, que sempre ha comptat amb visió de futur, ja va començar a subministrar dades obertes fa 15 anys.
Ara la Comissió Europea planteja que sigui obligatori a nivell de tots els estats membres, i està estudiant una proposta de reglament per a la consecució de tal objectiu.
Aquestes dades permeten una millor declaració dels ajuts, simplifica la gestió, i contribueix a crear riquesa en el sector agrari, i al seu voltant, al donar difusió i subministrar lliure i gratuïtament la nombrosa informació generada al voltant de la gestió dels ajuts de la PAC.
Amb aquesta disposició i facilitació de l'accés de les dades, el sector agrari en especial o qualsevol altre interessat de la societat, pot utilitzar aquesta informació territorial per aconseguir els seus objectius.
Aquestes jornades organitzades per la Comissió Europea es realitzen anualment en diferents països amb l'objectiu de compartir l'experiència entre diferents estats membres, la pròpia Comissió Europea i diferents organismes relacionats amb les noves tecnologies i la gestió dels ajuts de la PAC.
El Departament d'Agricultura, Ramaderia i Pesca (DARP) de la Generalitat de Catalunya va efectuar el pagament de l'ajut dels plans de reestructuració de la vinya, per un import total de 1.909.323 € a 614 beneficiaris.
L'ajut de reestructuració i reconversió de la vinya és una mesura del Programa de suport al sector vitivinícola, previst al Reglament (UE) 1308/2013 del Parlament Europeu i del Consell, de 17 desembre de 2013, pel qual es crea una organització comuna de mercats dels productes agraris, i que preveu que cada estat membre presenti a la Comissió un projecte de programa de suport de cinc anys que comprengui mesures d'ajut al sector vitivinícola.
Té un finançament 100% de la Unió Europea (fons FEAGA), que persegueix impulsar l'augment de la competitivitat de les explotacions vitivinícoles, afavorir la seva modernització i l'adequació varietal a les tendències del mercat, per tal de reforçar l'estructura del sector.
La Comissió Europea donarà suport a 13 projectes amb un total de 33,12 milions d'euros per tal d'agilitzar la comercialització d'innovacions tecnològiques.
El finançament prové de la iniciativa pilot del Consell Europeu de la Innovació (EIC), anomenada Fast Track to Innovation (FTI), i que té com a objectiu una innovació de gran velocitat i d'alt risc, amb un fort potencial per crear nous mercats.
Els 13 projectes guanyadors, del total de les 227 propostes que es van arribar a presentar, agrupen fins a un total de 54 socis de 17 països de la Unió Europea.
Cadascun d'aquests rebrà una xifra propera als 2 milions d'euros.
En tres dels tretze projectes guanyadors hi trobem participació catalana, dues entitats i una empresa, la informació de les quals està resumida al següent quadre:
De-Risc: s'ocupa de sistemes informàtics en els camps espacial i de l'aviació
L'Institut de Recerca en Energia de Catalunya (IREC)
Solar-win: treballa per a comercialitzar una finestra que alhora sigui generadora d'electricitat fotovoltaica
Nature Fresh: treballa en el desenvolupament d'una tecnologia que permeti proporcionar un embalatge completament compostable per a productes frescos, per tal de reduir el plàstic utilitzat
El pressupost de la iniciativa Fast Track to Innovation (FTI) fins el 2020 és de 300 milions d'euros (100 milions anuals), recursos provinents del programa Horizon 2020.
European Film Promotion (EFP) ha anunciat el llistat de vint productors seleccionats per participar a la iniciativa Producers on the Move al Marché du Film de Cannes.
Entre els productors seleccionats trobem Carles Torras, de l'empresa catalana Zabriskie Films.
Aquesta selecció es realitza des de fa vint anys, i hi figuren vint dels productors europeus més prometedors.
Una edició més, han estat escollits per formar part d'aquesta plataforma de networking en el marc de l'imminent Festival de Cinema de Cannes.
L'exlusiu grup de productors participarà així en un programa específicament dissenyat per avançar i fomentar les coproduccions internacionals, així com per intensificar l'intercanvi d'experiències professionals.
El suport a la creació de noves xarxes professionals és un dels objectius perseguits.
L'any 2007, Torras va fundar Zabriskie Films a Barcelona, després de dirigir pel·lícules com 'Trash' o 'Joves'.
L'any 2011 va produir la seva tercera pel·lícula, 'Open 24h', i el 2013 el documental 'American Jesus', d'Aram Garriga.
Posteriorment va realitzar la seva primera incursió a la producció de ficció en anglès amb 'Callback' (un thriller dramàtic rodat a Nova York, guardonat amb tres Biznagues al Festival de Málaga de 2016).
A l'actualitat, Carles treballa a la postproducció d''American Satan' (el nou documental de Garriga) i està desenvolupant el seu nou llargmetratge propi, el thriller psicològic 'The Paramedic', així com la sèrie de ciència ficció 'The Invasion', d'Hèctor Hernández.
Producers on the Move és una iniciativa d'European Film Promotion (EFP), que compta amb el suport d'Europa Creativa MEDIA.
La desigualtat té moltes cares diferents.
Donar-les a conèixer és el primer pas per poder-les reduir.
En el marc del Fons fiduciciari per a l'Àfrica, la direcció de Cooperació Internacional i Desenvolupament de la Comissió Europea ha seleccionat dos fotoperiodistes- un de la UE i un d'Uganda- per oferir-los l'oportunitat de desenvolupar el seu projecte personal sobre les desigualtats al país africà.
Entre tots els participants al concurs, la Comissió ha escollit el català Guillem Trius i a la ugandesa Esther Ruth Mbabazi.
Aquesta primavera els dos viatjaran per diferents punts d'Uganda amb l'objectiu de desenvolupar un treball fotoperiodístic que ajudi a donar a conèixer les desigualtats que pateix el país i també els projectes que s'hi duen a terme a través del fons fiduciciari de la UE.
Trius és un fotoperiodista freelance que va estudiar periodisme a Barcelona i va fer un màster de fotoperiodisme i fotografia documental a London College of Communication.
Col·labora amb diferents mitjans com ara el diari Ara, La Vanguardia, o Al Jazeera.
Les Jornades Europees de Recerca i Innovació són un esdeveniment polític anual que reuneix líders mundials de la indústria, les finances, el món acadèmic i les empreses, i ofereix una plataforma de debat des d'on configurar el futur paisatge de la investigació i la innovació a Europa.
L'objectiu d'aquestes jornades és mobilitzar els ciutadans de la UE i aprofundir en la conscienciació i la comprensió del paper fonamental que juguen la recerca i la innovació alhora d'abordar els grans reptes que ens afecten com a societat.
Un dels reptes claus per a Europa és liderar la següent gran transició cap a una economia, societat i planeta sostenible que asseguri el benestar dels seus ciutadans.
L'esdeveniment serà decisiu per tal de trobar solucions d'investigació i innovació que afavoreixin aquesta gran transició treballant a través de polítiques, marcant la direcció, impulsant la innovació, estimulant les inversions i mobilitzant els ciutadans.
La participació i implicació de tots els actors interessats en el disseny i construcció de les prioritats estratègiques pels primers quatre anys del programa Horizon Europe serà el nucli central de les jornades.
Horizon Europe, que es posarà en marxa a partir del 2021, és la proposta de la Comissió Europea per al proper programa de recerca i innovació de la UE (2021-2027) amb un pressupost proposat de 100 bilions d'euros.
Les Jornades Europees de Recerca i Innovació (2019) proporcionaran oportunitats als diversos grups d'interès per reunir-se, aprofundir en el diàleg i treballar entre sectors i disciplines per ajudar a planificar el programa Horizon Europe.
Els tres components principals de l'esdeveniment, encara en desenvolupament, són els següents:
Els diferents líders convidats es reuniran per debatre el futur paisatge de la investigació i innovació a Europa.
Les conferències abordaran diverses àrees de la ciència, enginyeria i medicina entre d'altres temàtiques d'àmplia rellevància social i mediambiental.
Es tractarà d'un espai de reunions i exposicions sense precedents per a inventors, inversors, emprenedors i tota la gamma de serveis, empreses, organitzacions de la societat civil, agències i intermediaris que fan que la tecnologia de la ciència europea sigui tan dinàmica.
Hi haurà serveis de mediació, sessions participatives i cooperatives, pitch sessions i labs.
Exhibició "Science is Wonderful!"
Exhibició gratuïta i oberta a tots els públics que mostrarà com la ciència impacta en el nostre dia a dia a través d'experiments pràctics, demostracions en directe o xerrades amb investigadors.
Lluitar contra el càncer, alentir l'escalfament global, prevenir la fam i la sequera, facilitar la vida humana a l'espai; tot és part de la varietat d'activitats que escoles, famílies i joves podran descobrir durant l'esdeveniment.
Els detalls dels ponents s'actualitzaran en els propers mesos a mesura que els programes prenguin forma.
La Secretaria d'Acció Exterior i de la Unió Europea va publicar l'any 2016 el "Manual de pràctiques a les institucions europees i a altres actors internacionals", pensat per a facilitar als joves catalans l'accés a oportunitats formatives que permetin descobrir el funcionament de les institucions i, alhora, adquirir experiència professional.
El manual recull multitud d'institucions, òrgans i agències relacionats amb els afers internacionals i europeus que ofereixen estades de pràctiques, la majoria de les quals enfocades als estudiants universitaris.
Si esteu interessats en sol·licitar una de les pràctiques remunerades que ofereixen les institucions europees, a l'enllaç trobareu el manual a on hi trobareu informació detallada sobre cadascuna de les estades formatives: institució i lloc de formació, tipologia de les pràctiques, principals requisits, remuneració, durada de l'estada, enllaços d'interès, període d'inscripció, etc.
El grup de recerca en Farmacologia de Sistemes del GRIB de l'Institut Hospital del Mar d'Investigacions Mèdiques (IMIM-UPF), liderat per Jordi Mestres, participarà en el projecte EOSC-Life, per aconseguir el desenvolupament d'eines col·laboratives per a la integració i anàlisi de tot tipus de dades rellevants en l'àmbit de les ciències de la vida.
EOSC-Life, mitjançant l'espai digital col·laboratiu obert European Open Science Cloud per a les ciències de la vida, reuneix les 13 infraestructures de recerca europees en l' àmbit de la salut i l'alimentació del full de ruta del Fòrum Estratègic Europeu en Infraestructures de Recerca ( ESFRI ).
A EOSC-Life, les infraestructures de recerca publicaran les seves bases de dades FAIR (Localitzables, Accessibles, Interoperables i Reutilitzables), i les vincularan a eines i fluxos de treball oberts i reutilitzables, accessibles pels usuaris a través dels núvols nacionals i internacionals de ciències de la vida d'Europa.
EOSC-Life també connectarà usuaris d'Europa a un únic sistema d'autenticació i autorització i desenvoluparà polítiques de dades necessàries per preservar i aprofundir la confiança dels participants en recerca i els pacients que ofereixen voluntàriament les seves dades i mostres.
Això significa que els científics tindran accés a serveis de dades avançats, plataformes tecnològiques, mostres i serveis de suport a tot l'Espai Europeu de Recerca i que les dades resultants seran accessibles per a la seva reutilització a través de l'Open Science Cloud europeu, complint tots els aspectes ètics, normatius i legals.
Aquest nou ecosistema de dades i eines de les ciències de la vida també servirà com a plataforma oberta on la comunitat de desenvolupadors i enginyers de programari podrà desenvolupar i publicar de manera col·laborativa nous fluxos de treball reutilitzables i reproduïbles.
El projecte EOSC-Life està coordinat per ELIXIR, la infraestructura de recerca d'ESFRI per a dades biològiques.
ELIXIR és una iniciativa que pretén construir una infraestructura europea sostenible per a la informació biològica, el suport a la investigació biològica i la seva traducció a la medicina i al medi ambient, a les bioindústries i a la societat.
El seu principal objectiu és reunir els laboratoris i els centres de dades europeus líders per ajudar a coordinar la recollida, el control de qualitat i l'emmagatzematge de grans quantitats de dades biològiques produïdes pels experiments en les ciències de la vida.
En aquest projecte, ELIXIR coordinarà la participació de grups de recerca de 46 institucions acadèmiques europees.
Per poder establir el Núvol Europeu de Ciència Oberta s'han destinat 600 milions d'euros provinents del programa de recerca Horizon 2020.
Aquesta oportunitat de finançament s'adreça a l'establiment d'un mecanisme de cooperació per a la plataforma de serveis bàsics de l'ISAC (Information Sharing and Analysis Centres).
Els ISACs són agrupacions sense ànim de lucre que faciliten la recopilació d'informació sobre incidents, amenaces i vulnerabilitats cibernètiques, juntament amb l'intercanvi d'experiència, coneixement i anàlisi.
En general, impliquen un intercanvi d'informació estructurat i voluntari entre els proveïdors i operadors de confiança d'un sector industrial determinat.
Els ISACs, doncs, ajuden a millorar la preparació en matèria de seguretat, el coneixement i la conscienciació de les situacions d'alerta, i ajuden a promoure una divulgació coordinada de la vulnerabilitat.
ENISA, l'agència de la UE per a la seguretat cibernètica, és un soci clau en el procés d'establir i desenvolupar els ISACs.
La directiva a càrrec de la seguretat dels sistemes de xarxa i informació (NIS), facilita la identificació dels operadors de serveis essencials (OES) en sectors específics i fa que aquests operadors implementin requisits de seguretat i informes.
A nivell europeu, ja s'han realitzat esforços per tal d'establir ISACs en el sector financer (FI-ISAC) i més recentment en el sector energètic (EE-ISAC).
Aquesta convocatòria està oberta principalment a qualsevol consultoria, proveïdors de serveis informàtics i empreses de seguretat cibernètica ja siguin entitats individuals o actuïn com a part d'un consorci.
L'empresa, organització o consorci seleccionat haurà de proporcionar durant tres anys als ISACs europeus les següents eines de suport:
La Comissió Europea torna a oferir una licitació per a la realització de l'" Study on eGovernment benchmark 2020 ".
L'objectiu principal és obtenir una descripció de l'estat de modernització del sector públic en un conjunt de països determinats i divulgar aquesta descripció a les parts interessades i al públic general.
Aquest estudi donarà suport al seguiment de la innovació en el sector públic, per mitjà de la recollida de dades per a l'estudi comparatiu sobre l'administració electrònica i l'anàlisi de la prestació de l'administració electrònica en els països de la UE.
Aquesta oferta s'inclou dins de l'" EU eGovernment Action Plan 2016-2020 " i forma part de l'estratègia de Mercat Únic Digital (Digital Single Market), llançada per la Unió Europea en el marc del programa Horizon 2020.
Aquesta estratègia pretén eliminar les barreres digitals existents i prevenir la possible fragmentació sorgida en el context de modernització de les administracions públiques.
El pla, doncs, actuarà com un catalitzador per coordinar els esforços i els recursos de modernització del sector públic en l'àmbit de l'administració electrònica.
L'últim estudi comparatiu sobre administració electrònica i tot el material relacionat està disponible en línia.
El Programa LIFE és l'instrument europeu pel medi ambient, que té per objectiu contribuir a la transició cap a una economia eficient, hipocarbònica, preparada pel canvi climàtic i frenar la pèrdua de biodiversitat.
En el marc d'aquest programa, s'ha obert una licitació dirigida a l'estudi de la millor manera d'implicar als governs locals en la consecució dels objectius de la política mediambiental de la UE en els àmbits de qualitat de l'aire, soroll, aigua, gestió de residus, naturalesa i biodiversitat.
El Programa LIFE és l'instrument europeu pel medi ambient, que té per objectiu contribuir a la transició cap a una economia eficient, hipocarbònica, preparada pel canvi climàtic i frenar la pèrdua de biodiversitat.
Sota els subprogrames LIFE per a l'acció mediambiental i climàtica, s'han llançat 4 convocatòries orientades al finançament de projectes d'assistència tècnica.
Els denominats projectes de "Technical Assistance" (TA), proporcionen, a través de subvencions orientades a accions concretes, suport financer per ajudar els sol·licitants a elaborar projectes integrats o Integrated Projects (IPs).
Els IPs són projectes que implementen a gran escala territorial determinats plans d'acció mediambientals o climàtics, estratègies o fulls de ruta exigits per la legislació específica de la Unió Europea en matèria de medi ambient o clima, desenvolupats d'acord amb altres actes de la UE o de les autoritats dels estats membres.
Aquests projectes comprenen principalment les àrees de natura, i inclouen, entre d'altres coses, la gestió de xarxes Natura 2000, la mitigació i l'adaptació de l'aigua, dels residus, de l'aire i del canvi climàtic.
Aquests projectes també garanteixen la implicació de les parts interessades facilitant la coordinació i la mobilització d'almenys una altra font de finançament de la UE, tan d'origen nacional com privat.
Podeu enviar un projecte d'assistència tècnica (TA) sota els següents temes:
TA Mitigació del Canvi Climàtic
T A Adaptació al Canvi Climàtic
L'EASME està buscant experts per a aquesta convocatòria.
Pressupost: 1.280.000€ (amb un màxim de 100.000€ per projecte) │ Data límit: 12/06/2019
D'acord amb el reglament del Parlament Europeu i del Consell relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER), el Programa de Desenvolupament Rural de Catalunya (PDR) preveu l'operació Leader d'ajuts destinats als projectes de cooperació dels grups d'acció local.
En el PDR de Catalunya 2014-2020, Leader s'emmarca en l'objectiu de fomentar el desenvolupament local de les zones rurals, a fi de salvaguardar i posar en relleu el patrimoni natural i cultural local, promoure els productes típics locals i el turisme, i també invertir en la seva valoració.
La cooperació obre també la possibilitat de combinar tots tres objectius: competitivitat, medi ambient i qualitat de vida/diversificació.
L'objecte dels ajuts és auxiliar els dos tòpics següents de projectes de Grups d'Acció Local (GAL):
Totes les sol·licituds presentades es valoraran d'acord amb els criteris següents:
Aquests ajuts estan cofinançats amb fons FEADER (Fons Europeu Agrícola de Desenvolupament Rural).